**Műszaki Bizottság**

**ELŐTERJESZTÉS**

Kisbér Város Önkormányzat Képviselő-testülete

**2024. december 13-ai** ülésére

Tárgy: „Szép az Élet” Nyugdíjas Klub Kisbér kérelme

**Tisztelt Képviselő-testület!**

Mellékletként olvashatják a „Szép az Élet” Nyugdíjas Klub Kisbér kérelmét, melyben 200.000,- Ft. összegű támogatást kérnek, melyből egy laptopot szeretnének vásárolni.

A nyugdíjas klub nem egy bejegyzett civil szervezet, a Wass Albert Művelődési Központ és Városi Könyvtár egyik csoportja. A támogatásuk a művelődési központon keresztül tud megvalósulni.

Elvi szinten támogattuk a támogatás kérésüket, annak fedezetét a Pénzügyi Bizottságtól kértük megjelölni.

Szóba került a bizottsági ülésen, hogy a Kisbéri Közös Önkormányzati Hivatalnál laptopok kerülnek leselejtezésre, amennyiben a nyugdíjas klub céljaira használható lenne, akár abból is kaphatnának.

Kérem Tisztelt Képviselő-testületet, hogy a „Szép az Élet” Nyugdíjas Klub Kisbér kérelmét támogatni szíveskedjenek!

Kisbér, 2024. december 09.

 Bondár Balázs s.k. Pápai Mónika s.k.

 elnök referens

**Határozati javaslat:**

Kisbér Város Önkormányzat Képviselő-testülete

a „Szép az Élet” Nyugdíjas Klub Kisbér részére a Wass Albert Művelődési Központ és Városi Könyvtáron keresztül 1 db, a Kisbéri Közös Önkormányzati Hivatalnál leselejtezésre kerülő laptopot biztosít. Amennyiben a klub által használandó célnak nem lesz megfelelő a laptop, a klub részére a Wass Albert Művelődési Központ és Városi Könyvtáron keresztül bruttó 200.000,- Ft. összegű támogatást biztosít laptop beszerzésre a 2024. évi költségvetés ….. sora terhére.

**Határidő:** azonnal

**Felelős:** Sinkovicz Zoltán polgármester

 Iványiné Kele Márta igazgató